**Συμβούλιο Ευρωπαικών Δικηγορικών Συλλόγων/ CCBE/Council of Bars and Law Societies of Europe**

**Επιτροπή Ανθρωπίνων Δικαιωμάτων/Human Rights Committee**

Συνεδρίαση μέσω τηλεδιάσκεψης: Πέμπτη 28 Φεβρουαρίου 2022 14.00-16.00 (ώρα Βρυξελλών).

Ελληνική Αντιπροσωπεία: Αλέξης Αναγνωστάκης, Τακτικό Μέλος Επιτροπής.

Σύνοψη των πλέον σημαντικών.

1. **Ανταλλαγή απόψεων σχετικά με την κατάσταση των δικηγόρων στο Αφγανιστάν.**

Κατά τη διάρκεια της συνάντησης της Επιτροπής προτάθηκε να διερευνηθεί τι θα μπορούσε να κάνει το CCBE για να βοηθήσει τον Δικηγορικό Σύλλογο του Αφγανιστάν, προλαμβάνοντας τον διακηρυγμένο σκοπό των Ταλιμπάν να κατασχέσουν τα οικονομικά του στοιχεία.

 Η γραμματεία του CCBE θα διαβιβάσει τα συμπεράσματα της συζήτησης στην Προεδρία του CCBE για να διαπιστώσει η τελευταία κατά πόσον θα μπορούσε να γίνει κάτι από κοινού με τις εθνικές αντιπροσωπείες.

1. **Κατάσταση στην Ουκρανία**

 Προτάθηκε να διευρευνηθεί η δυνατότητα δημόσιας υποστήριξης της αναστολής της δικαστικής συνεργασίας των ευρωπαικών χωρών με τη Ρωσία όσο διαρκεί η παράνομη εισβολή και πόλεμος στην Ουκρανία.

Ζητήθηκε από τον εκπρόσωπο του ΔΣΑ Αλέξη Αναγνωστάκη να διαμορφώσει περαιτέρω την πρόταση αυτή και να διαπιστώσει εάν μπορεί να ληφθεί περαιτέρω υπόψη από το CCBE.

Προτάθηκε επίσης να δείξουμε την υποστήριξή μας στα μέλη του Δικηγορικού Συλλόγου της Ρωσίας, τα οποία δημόσια εκδήλωσαν την αντίθεσή τους στον πόλεμο. Η γραμματεία του CCBE θα ελέγξει εσωτερικά κατά πόσον θα ήταν σκόπιμο να το πράξει λαμβάνοντας υπόψη τους κινδύνους που μπορεί να έχει για τους συγκεκριμένους ρώσους δικηγόρους μια τέτοια κίνηση.

1. **Θέσπιση διαδικασίας σύστασης της Επιτροπής του Βραβείου Ανθρωπίνων Δικαιωμάτων.**

Συμφωνήθηκε να τεθεί σχέδιο πρότασης προς έγκριση στην επόμενη συνεδρίαση της Μόνιμης Επιτροπής του CCBE (Standing Committee) την 1η Απριλίου 2022.

1. **Αναδιοργάνωση της διαδικασίας σύνταξης των επιστολών για τα ανθρώπινα δικαιώματα.**

 Υπήρξε μια γενική συμφωνία για την αναδιοργάνωση του τρόπου σύνταξης των επιστολών, αλλά συμφωνήθηκε να αφεθεί λίγο περισσότερος χρόνος για να εξεταστεί πώς να οργανωθεί αυτό πρακτικά. Ως εκ τούτου, τα μέλη της Επιτροπής Ανθρωπίνων Δικαιωμάτων καλούνται:

- Να εξετάσουν τη δυνατότητα εθελοντικής συμμετοχής για αυτό το έργο.

- Να υπάρξει συντονισμός με τους εθνικούς συλλόγους περί την άνω οργάνωση και υποστήριξη.

Τα μέλη καλούνται να μοιραστούν τις προτάσεις τους έως τις 21 Μαρτίου 2021.

1. **Συζήτηση σχετικά με τη συνεχιζόμενη συμμετοχή του CCBE στο πλαίσιο της διοργάνωσης της Διεθνούς Ημέρας Δίκαιης Δίκης (και του Βραβείου Δίκαιης Δίκης "Ebru Timtik") .**

 Συμφωνήθηκε να αναφερθούν στην Προεδρία του CCBE τα κύρια σημεία που συζητήθηκαν κατά τη διάρκεια της συνεδρίασης.

Στο πλαίσιο αυτό, προέκυψαν από τη συζήτηση δύο προτάσεις σχετικά με τη συμμετοχή του CCBE:

- ότι το CCBE, χωρίς να αποτελεί επίσημο μέλος της διευθύνουσας ομάδας της συμμαχίας της Διεθνούς Ημέρας Δίκαιης Δίκης, θα πρέπει να έχει καθεστώς ad hoc που θα του επιτρέπει να παρακολουθεί τη συζήτηση της διευθύνουσας ομάδας και να στηρίζει ή όχι, κατά περίπτωση, τα μέτρα που λαμβάνει η διευθύνουσα ομάδα.

- Να παραμείνει το CCBE στη Διευθύνουσα Ομάδα προκειμένου να είναι σε θέση να επηρεάσει την επιλογή της χώρας εστίασης.

Όσον αφορά τη φετινή εκδήλωση , η Επιτροπή Ανθρωπίνων Δικαιωμάτων θα συστήσει στο CCBE να την υποστηρίξει με την Αίγυπτο ως χώρα εστίασης.

1. **CCBE Διαγωνισμός Amicus Curiae – Σύσταση Κριτικής Επιτροπής και εσωτερική οργάνωση.**

Τα μέλη της Επιτροπής παρακαλούνται να ενημερώσουν τη γραμματεία εάν επιθυμούν να συμμετάσχουν στην κριτική επιτροπή. Σύμφωνα με τον κανόνα του διαγωνισμού, τέσσερα μέλη της Επιτροπής Ανθρωπίνων Δικαιωμάτων διορίζονται για να συμμετάσχουν στην κριτική επιτροπή.

 Τα μέλη της Επιτροπής Ανθρωπίνων Δικαιωμάτων καλούνται επίσης να προτείνουν ονόματα για μια εξωτερική προσωπικότητα που είναι εμβληματική των ανθρωπίνων δικαιωμάτων και ελευθεριών (πολιτικός, δικαστής, δικηγόρος, δημοσιογράφος, συγγραφέας, διπλωμάτης κ.λ.π.) για να συμμετάσχει στην κριτική επιτροπή.